
 17.5.2011
 BG
 Официален вестник на Европейския съюз
 L 129/1
 РЕГЛАМЕНТ ЗА ИЗПЪЛНЕНИЕ (ЕС) No 469/2011 НА СЪВЕТА
 от 13 май 2011 година
 за изменение на Регламент (ЕО) No 1292/2007 за налагане на окончателно антидъмпингово мито върху вноса на фолио от полиетилен терефталат (ПЕТ) с произход от Индия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният антидъмпингов регламент“), и по-специално член 9, параграф 4 и член 14, параграф 1 от него,
 като взе предвид Регламент (ЕО) No 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (2) („основният антисубсидиен регламент“), и по-специално член 18, параграф 1 от него,
 като взе предвид предложението на Европейската комисия („Комисията“), представено след консултация с Консултативния комитет,
 като има предвид, че:
 1. ПРОЦЕДУРА
 (1)
 На 10 декември 1999 г. след провеждане на разследване („първоначалното антисубсидийно разследване“) Съветът наложи с Регламент (ЕО) No 2597/1999 окончателно изравнително мито върху вноса на фолио от полиетилен терефталат (ПЕТ) с произход от Индия (3). След провеждане на антидъмпингово разследване („първоначалното антидъмпингово разследване“) и след налагането на 24 февруари 2001 г. с Регламент (ЕО) No 367/2001 на Комисията (4) на временно антидъмпингово мито, с Регламент (ЕО) No 1676/2001 (5) беше наложено окончателно антидъмпингово мито върху фолиото от ПЕТ с произход от Индия.
 (2)
 На 8 март 2006 г. бяха публикувани два регламента на Съвета относно вноса на фолио от ПЕТ с произход от Индия: Регламент (ЕО) No 367/2006 (6), който последва разследване в рамките на преразглеждане с оглед изтичане на срока на действие и остави в сила окончателното изравнително мито („антисубсидийният регламент след преразглеждането с оглед изтичане на срока на действие“), и Регламент (ЕО) No 366/2006 (7) („изменящият антидъмпингов регламент“), който последва разследване в рамките на частично междинно преразглеждане и с който се измени окончателното антидъмпингово мито върху този внос.
 (3)
 На 6 ноември 2007 г. след извършване на преразглеждане с оглед изтичане на срока на действие с Регламент (ЕО) No 1292/2007 на Съвета (8) беше наложено окончателно антидъмпингово мито върху вноса на фолио от ПЕТ с произход от Индия.
 (4)
 На 20 май 2010 г. в Официален вестник на Европейския съюз беше публикувано известие (9). В него страните бяха информирани, че в резултат на решението на Общия съд от 17 ноември 2009 г. по дело T-143/06 (10) („решението“) към вноса в Европейския съюз на фолио от ПЕТ, произведено от дружество MTZ Polyfilms Limited („MTZ Polyfilms“) вече не се прилагат антидъмпинговите мерки, наложени с изменящия антидъмпингов регламент и с Регламент (ЕО) No 1292/2007, и че окончателните антидъмпингови мита, заплатени в съответствие с посочените регламенти за внос, направен от MTZ Polyfilms, следва да бъдат възстановени или опростени. С известието също така бе частично възобновено съответното антидъмпингово разследване в рамките на преразглеждане относно вноса на фолио от ПЕТ с произход, inter alia, от Индия, с